Kota Tanjung Pinang

Kota Tanjungpinang (Aksara Bali: kotatañjruŋpinaŋ) utawi Tanjung Pinang (sané ketah kasurat Tg. Pinang) inggih punika silih tunggil kota ring propinsi Riau, Indonésia. Kota puniki ibu kota saking propinsi Kepulauan Riau (Kapuloan Riau). Kota puniki magenah ring Nusa Bintan miwah makudang-kudang nusa alit minakadi Nusa Dompak miwah Nusa Penyengat, antuk koordinat 0º51' - 0º59' LU dan 104º23' - 104º34' BT. Kota Tanjungpinang sadurungnyane wantah unteng pamréntahan saking Kesultanan Riau-Lingga. Sadurung kalimbakang dados kota otonom, Tanjungpinang wantah ibukota saking Kabupatén Kepulauan Riau (mangkin Kabupatén Bintan). Kota puniki sané dumun wantah ibukota Propinsi Riau (Riau Daratan miwah Nusa Riau) sadurung kagingsirang ka Kota Pekanbaru. Wates-wates wewidangan saking Kota Tanjungpinang inggih punika pinih kaja Kecamatan Teluk Bintan miwah Kecamatan Bintan Utara, kabupatén Bintan, pinih kelod inggih punika Kecamatan Mantang miwah Kecamatan Bintan Timur, kabupatén Bintan. Ring sisi kauh inggih punika Kecamatan Galang, Kota Batam, miwah Kecamatan Teluk Bintan, kabupatén Bintan miwah pinih kangin Kecamatan Bintan Timur dan Kecamatan Teluk Bintan, kabupatén Bintan. Akéh genah pariwisata sané wénten ring kota puniki, minakadi Nusa Penyengat sané doh ipun wantah 2 mil saking Pelabuan Sri Bintan Pura, Pasisi Trikora sané mabias putih tur doh ipun saking kota kirang langkung wantah 65 km miwah Pasisi Buatan inggih punika Sisin Pasih sané magenah ring pasisi pusat kota pinaka cihna saking kota (waterfront city). Pelabuan Tanjungpinang ring Sri Bintan Pura madué kapal-kapal féri miwah féri becat (speedboat) sané kaanggén tatkala ngamargiang palungan doméstik minakadi ka Nusa Batam miwah nusa- tiosan minakadi Nusa Karimun miwah Kundur miwah kota-kota ring Riau. Pelabuan puniki taler pinaka genah anggén ngamargiang palungan internasional ka panegara Malaysia miwah Singapura. Pamréntahan Wali Kota Wali Kota Tanjung Pinang Déwan Perwakilan Déwan Perwakilan Rakyat Daérah Kota Tanjung Pinang Kecamatan Kota Tanjung Pinang madué 4 kecamatan miwah 18 kelurahan (saking total 75 kecamatan, 142 kelurahan miwah 275 désa ring wewidangan Kepulauan Riau). Ring warsa 2017, akéh kramanyané kirang langkung 207.933 diri mawit jimbarnyané 144,56 km² miwah sebaran krama 1.438 diri/km². Kecamatan miwah kelurahan ring Kota Tanjung Pinang, inggih punika: Kesehatan Rumah Sakit Pustaka Pranala jaba (Indonésia) Situs Resmi Propinsi Kepulauan Riau (Indonésia) Badan Pusat Statistik Propinsi Kepulauan Riau (Indonésia) Situs Resmi Kota Tanjung Pinang Archived 2025-07-16 at the Wayback Machine (Indonésia) Badan Pusat Statistik Kota Tanjung Pinang cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.